Gemau fideo chwarae rôl yw ***Pokémon Ultra Sun*** a ***Pokémon Ultra Moon o*** 2017 y datblygwyd gan Game Freak, a gyhoeddwyd gan The Pokémon Company a Nintendo ar gyfer y Nintendo 3DS. Maen nhw'n rhan o seithfed genhedlaeth y gyfres o brif gemau *Pokémon*, ac maen nhw'n fersiynau dyrchafedig o'r gemau *Pokémon Sun* a *Pokémon Moon* o'r flwyddyn flaenorol. Nhw yw'r gemau Pokémon olaf ar gyfer y system Nintendo 3DS. Cafwyd eu cyhoeddi ym Mehefin 2017, a chafodd eu rhyddhau ar 17 Tachwedd 2017. 

Yn yr un modd â gemau blaenorol, mae'r gemau'n dilyn taith hyfforddwr Pokémon ifanc, ac yn cymryd lle yn y rhanbarth Alola - wedi'i seilio ar Hawaii. Mae gwahaniaethau rhwng rhain a *Sun* a *Moon* yn cynnwys stori wahanol a nodweddion chwarae newydd, cymeriadau newydd, Pokémon a ffurfiau Pokémon newydd, gan gynnwys ffurfiau newydd o'r Pokémon chwedlonol *Necrozma* fel masgotiaid y fersiynau.

Cafodd y gemau dderbyniad cadarnhaol ar y cyfan, gyda beirniaid yn canmol y nodweddion a ychwanegwyd i *Sun* a *Moon*, er i rai ei feirniadu am i fwyafrif y stori fod yn rhy debyg. Erbyn diwedd 2018, roedd *Ultra Sun* ac *Ultra Moon* wedi gwerthu dros wyth miliwn o gopïau ledled y byd.

Y Gêm
-----

Yn debyg i gemau blaenorol yn y gyfres, mae *Pokémon Ultra Sun* ac *Ultra Moon* yn gemau fideo chwarae rôl gydag elfennau antur. Er eu bod wedi'u gosod mewn fersiwn arall o ranbarth Alola, mae'r fecaneg a'r graffeg yn aros yr un fath i raddau helaeth â *Pokémon Sun* a *Moon*, a'r prif wahaniaethau yw bod ei stori wedi'i haddasu bellach gan gynnwys y *Sgwad Ultra Recon*. Mae'r dyluniadau cymeriad chwaraewr hefyd yn wahanol, er eu bod yn dal yn bosib addasu eu golwg. Mae "Global Missions", lle mae chwaraewyr ledled y byd yn gweithio tuag at nod ar y cyd, hefyd yn dychwelyd.

### Nodweddion newydd

Mae *Ultra Sun* ac *Ultra Moon* yn cyflwyno *Bwystfilod Ultra* (Ultra Beasts) newydd: *Stakataka*, *Blacephalon*, *Poipole* a'i esblygiad, *Naganadel*. Yn ogystal, mae yna ffurfiau newydd ar gyfer y ffurfiau Pokémon chwedlonol *Necrozma*, a alwyd yn "Dusk Mane" a "Dawn Wings", a gyflawnir trwy amsugno'r Pokémon chwedlonol *Solgaleo* a *Lunala*, yn y drefn honno - mae'n debyg yn gysyniadol i *Kyurem Du* a *Kyurem Gwyn* o *Black 2* a *White 2*. Hefyd, ychwanegwyd ffurf newydd o *Lycanroc*, *Dusk Lycanroc*. Gall chwaraewyr nawr deithio o amgylch rhanbarth Alola i gasglu Sticeri Totem, sy'n caniatáu i'r chwaraewr dderbyn Pokémon maint Totem. Ychwanegwyd tri gweithgaredd newydd: *Mantine Surf*, sy'n caniatáu i'r chwaraewr syrffio ar draws moroedd y rhanbarth - mae hefyd yn ffordd arall o ennill Pwyntiau Brwydr; Clwb Lluniau Alola, sy'n caniatáu i chwaraewyr dynnu lluniau o'u cymeriad gyda Pokémon; ac *Ultra Warp Ride*, sy'n caniatáu i'r chwaraewr deithio trwy amryw o *Ultra Wormholes* a dod ar draws Bwystfilod Ultra yn eu byd eu hunain - yn ogystal â dod o hyd i Pokémon chwedlonol o bob gêm yn y gyfres, hyd at dair gwaith, a thebygolrwydd uwch i Pokémon sgleiniog ymddangos. Mae *Symydiadau-Z* newydd ar gael ar gyfer nifer o Pokémon, gan gynnwys *Solgaleo*, *Lunala*, *Lycanroc*, *Mimikyu* a *Necrozma*. Mae'r *Pokédex Rotom* nawr yn cynnwys *Roto-Loto*, sy'n caniatáu i'r chwaraewr ddefnyddio hwb, yn debyg i *Bwerau-O* o'r genhedlaeth flaenorol; a *Phŵer Rotom-Z*, sy'n caniatáu i chwaraewyr ddefnyddio hyd at ddau *Symudiad-Z* ym mhob brwydr.

### Lleoliad

Mae'r gemau'n rhoi pwyslais ar y Pokémon chwedlonol *Necrozma* sydd, yn y fersiynau hyn, yn cymryd lle Lusamine fel prif elyn y gemau. Yn yr un modd â *Sun* a *Moon*, mae'r gemau wedi'u gosod yn rhanbarth Alola sy'n seiliedig ar Hawaii. Er eu bod i raddau helaeth yr un peth, mae'r gemau newydd yn cynnwys adeiladau a lleoliadau ychwanegol o'u cymharu â'r gemau blaenorol. Mae nifer o'r prif gymeriadau a ymddangosodd yn *Sun* a *Moon*, fel Lusamine a'i phlant, yn dychwelyd yn y gêm gyda newidiadau sylweddol. Cyflwynir grŵp newydd, y Sgwad Ultra Recon, gyda chymeriadau gwahanol yn y ddwy gêm. Mae Ultra Megalopolis, dinas helaeth lle mae Necrozma wedi dwyn pob ffynonellau golau, wedi'i leoli yng Ngofod Ultra a gellir ei gyrraedd trwy'r Ultra Wormholes.

Mae grŵp gelyn arall, Tîm Rainbow Rocket, yn cael sylw mewn stori ôl-gêm, ac yn cynnwys pob un o'r arweinwyr grŵp gelyn blaenorol a ymddangosodd trwy gydol y gyfres, o Giovanni o *Pokémon Red*, *Blue* a *Yellow,* i Lysandre o *Pokémon X* ac *Y.* Mae Pokémon chwedlonol o genedlaethau blaenorol hefyd yn ymddangos.

### Stori

Yn debyg i *Sun* a *Moon*, mae cymeriad y chwaraewr yn un ar ddeg oed ac yn symud i Ynys Melemele yn Alola gyda'i mam. Yn ôl y traddodiad, mae gan y chwaraewr gystadleuwyr ar eu taith: Hau, bachgen cyfeillgar sy'n cyfeilio'r chwaraewr trwy gydol y stori, a Gladion, mab dieithr Lusamine. Yn ystod eu teithiau yn Alola yn dilyn heriau ynys traddodiadol y rhanbarth, maent yn cwblhau treialon sy'n cynnwys brwydrau gyda Pokémon pwerus o'r enw Pokémon Totem, ac yn dod ar draws nifer o grwpiau - un drygionus o'r enw Tîm Skull, o dan arweiniad dyn o'r enw Guzma; un mwy elusennol o'r enw'r Sefydliad Aether, o dan arweiniad menyw o'r enw Lusamine; ac un arall o'r enw Sgwad Ultra Recon, a ddaeth o ddimensiwn gwahanol, yr Ultra Megalopolis, lle mae *Necrozma* wedi dwyn ei olau. Mae llawer o'r stori'n ymdrin â nifer o Pokémon chwedlonol: *Cosmog* wedi'i llysenwi Nebby, sydd yn y pen draw yn esblygu i fod yn *Solgaleo* yn *Ultra Sun*, neu *Lunala* yn *Ultra Moon*; a *Necrozma*, sy'n ceisio cipio'r golau o Alola.

Yn ystod yr uchafbwynt, mae Lusamine yn defnyddio Nebby i greu porth i'r Ultra Megalopolis, lle mae hi a Guzma yn ceisio ymladd yn erbyn *Necrozma* ar gyfer y Sgwad Ultra Recon. Fodd bynnag, maent yn methu ac yn cael eu taflu yn ôl i'w dimensiwn yn nes ymlaen yn y stori, gyda *Necrozma* yn eu dilyn. Mae *Necrozma* yn ymladd yn erbyn Nebby, sydd bellach yn *Solgaleo* neu *Lunala*, ac yn ennill. Yna mae *Necrozma* yn amsugno'r Pokémon chwedlonol, yn troi i mewn i'w ffurf *Dusk Mane* neu *Dawn Wings* yn y fersiwn berthnasol, ac yn rhyddhau'r Bwystfilod Ultra i Alola cyn ymladd y chwaraewr. Ar ôl i'r chwaraewr ei drechu, mae *Necrozma* yn dianc i'r Ultra Megalopolis, gan fynd â golau'r byd gydag ef tra bod y chwaraewr, gyda chymorth y Sgwad Ultra Recon, yn teithio ar y naill ai Solgaleo neu Lunala (yn dibynnu ar fersiwn y gêm - y Pokémon sydd ddim ar clawr y gêm) trwy'r Gofod Ultra i gyrraedd yr Ultra Megalopolis. Yno, mae'r chwaraewr yn brwydro yn erbyn *Necrozma*, y tro hwn yn ei wir ffurf, Ultra Necrozma, am dynged y byd ac i achub Nebby. Mae'r chwaraewr yn ei drechu unwaith eto, gan ddod â golau yn ôl i Alola. Ar ôl cwblhau'r treialon, mae'r chwaraewr yn mynd ymlaen i frwydro yn erbyn *Elite Four* sydd newydd ei sefydlu, ac yna'ncuro Hau i ddod yn Bencampwr Cynghrair Pokémon go iawn cyntaf Alola.

Cyfeiriadau
-----------

1. ↑  "Pokémon Ultra Sun & Moon Isn't A Sequel, Has A Different Main Story With Other Worlds To Visit - Siliconera". *Siliconera* (yn Saesneg). 2017-10-17. Archifwyd o'r gwreiddiol ar 2017-11-07. Cyrchwyd 2017-11-01.
2. ↑  Hayes, Matthew (18 August 2017). "New 'Pokemon Ultra Sun', 'Moon' Trailer Teases Return Of A Beloved Lost Feature". *WWG*. Archifwyd o'r gwreiddiol ar 24 September 2017. Cyrchwyd 21 September 2017.
3. ↑  Tapsell, Chris (15 December 2017). "Pokémon Ultra Sun Ultra Moon Global Missions - rewards, how to register and Global Mission targets explained". *Eurogamer* (yn Saesneg). Archifwyd o'r gwreiddiol ar 3 January 2018. Cyrchwyd 2 January 2018.
4. ↑  Frank, Allegra (5 October 2017). "Pokémon Ultra Sun and Ultra Moon get dark — literally — in new trailer". *Polygon*. Archifwyd o'r gwreiddiol ar 5 October 2017. Cyrchwyd 5 October 2017.
5. ↑  Valens, Ana (22 September 2017). "Pokémon Ultra Sun and Ultra Moon trailer shows off new features". *Dot Esports*. Archifwyd o'r gwreiddiol ar 27 October 2017. Cyrchwyd 23 September 2017.
6. ↑  Hoffer, Christian. "Mewtwo is Catchable in Pokemon Ultra Sun and Ultra Moon, Other Details Revealed". *WWG* (yn Saesneg). Archifwyd o'r gwreiddiol ar 22 October 2017. Cyrchwyd 30 October 2017.
7. ↑  Knezevic, Kevin (12 October 2017). "Pokemon Ultra Sun And Moon Let You Use Two Z-Moves Per Battle". *GameSpot*. Archifwyd o'r gwreiddiol ar 7 November 2017. Cyrchwyd 30 October 2017.
8. ↑  Skrebels, Joe (18 August 2017). "Pokemon Ultra Sun and Ultra Moon Story Details Revealed". *IGN*. Archifwyd o'r gwreiddiol ar 22 September 2017. Cyrchwyd 22 September 2017.
9. ↑  Hayes, Matthew (18 August 2017). "New 'Pokemon Ultra Sun', 'Moon' Trailer Teases Return Of A Beloved Lost Feature". *WWG*. Archifwyd o'r gwreiddiol ar 24 September 2017. Cyrchwyd 21 September 2017.
10. ↑  Frank, Allegra (18 August 2017). "Pokémon Ultra Sun and Ultra Moon's trailer shows off a very different Alola". *Polygon*. Archifwyd o'r gwreiddiol ar 20 August 2017.
11. ↑  Frank, Allegra (5 October 2017). "Pokémon Ultra Sun and Ultra Moon get dark — literally — in new trailer". *Polygon*. Archifwyd o'r gwreiddiol ar 5 October 2017. Cyrchwyd 5 October 2017.Frank, Allegra (5 October 2017). "Pokémon Ultra Sun and Ultra Moon get dark — literally — in new trailer". *Polygon*. Archived from the original on 5 October 2017. Retrieved 5 October 2017.
12. ↑  "Pokemon Ultra Sun/Ultra Moon details - Team Rainbow Rocket, Legendary Pokemon, Battle Agency, more - Nintendo Everything". *Nintendo Everything*. 2 November 2017. Archifwyd o'r gwreiddiol ar 2 November 2017. Cyrchwyd 2 November 2017.